
Trenutno živim u Holandiji, a ovdje je u ljetnom periodu ***[akšam](https://pitajucene.com/search/ak%C5%A1am/questions/ "Pretraži pitanja o akšam")*** kasno, tj. vrijeme iftara je najkasnije u 22:45, a zora je u 01:50. Da li ćemo mi inša’Allah postiti do tog vremena ili ćemo se ravnati sa Saudijskom Arabijom?


* 
* 
* 
* 
* 
* 
* 

 
Vrijeme iftara u Holandiji u ljetnom periodu ?

Kažu u Stalnoj komisiji za fetve u Saudijskoj Arabiji: “Allah, dželle šenuhu, se obraća vjernicima i kaže : “O vjernici, propisuje vam se ***[post](https://pitajucene.com/search/post/questions/ "Pretraži pitanja o postu")***, kao što je propisan onima koji su bili prije vas, da bi ste Allaha bojali” (El-Bekare, 183). U drugom ajetu pojašnjava početak i završetak posta i kaže: “Jedite i pijte sve dok crnu od bijele niti noći ne budete raspoznavali, a zatim do noći postite.” (El-Bekare, 187). Vidimo da je ajet općeg karaktera i ne odnosi samo na stanovnike ovog ili onog predjela, ovu ili onu vrstu i rasu. Stanovnici predjela u kojima je dan dug ulaze u opće ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** ovog ajeta (tj. obavezni su postiti od pojave zore do zalaska sunca, pa makar zalazak bio u 22:45). Onaj ko za vrijeme ***[ramazana](https://pitajucene.com/search/ramaza/questions/ "Pretraži pitanja o ramazanu")*** bude kod kuće, obavezan je postiti, bez obzira na dužinu i kratkoću dana. Izuzeti se može samo osoba koja ne može izdržati čitav dan, ili se pribojava smrti i bolesti. Toj osobi je dozvoljeno trenutno prekinuti post i uzeti onoliko hrane i pića koliko je dovoljno da se zadovolji najniža potreba. Nakon toga nastavlja sa postom, a taj dan je obavezna napostiti, u pogodnoj prilici za to.” (“Fetava ramadan”, 1/126).  

Dipl. isl. pravnik – ***[Semir Imamović](https://pitajucene.com/search/Semir+Imamovi%C4%87/answers/ "Pretraži odgovore od mr. Semir Imamović")*** – islambih.org 2000.-2001. god.


Preuzeto sa stranice:islamskiedukativni.wordpress.com


